Saadi

Abū-Muhammad Muslih al-Dīn bin Abdallāh Shīrāzī. (Persice ابومحمد مصلح‌الدین بن عبدالله شیرازی), nomine litterario Saadi (et Saadi SirasiensisSchirasiensis, —  Specimen academicum "Pendnâmeh" sive librum consiliorum Scheich Musliheddin Saadi Schirasiensis..., Helsingforsiae 1835; Shirazensis, — Catalogi librorum manuscriptorum Angliae et Hiberniae..., vol. I, 1697., Persice سعدی شیرازی Saadi Shirazi) notissimus, fuit poeta et auctor PersicusEncyclopedia Iranica: "SAʿDI, Abu Moḥammad Mošarref-al-Din Moṣleḥ b. ʿAbd-Allāh b. Mošarref Širāzi, Persian poet and prose writer (b. Shiraz, ca. 1210; d. Shiraz, d. 1291 or 1292), widely recognized as one of the greatest masters of the classical literary tradition."Encylopaedia Britannica: "Saʿdī, also spelled Saadi, byname of Musharrif al-Dīn ibn Muṣlih al-Dīn, (born c. 1213, Shīrāz, Iran—died Dec. 9, 1291, Shīrāz), Persian poet, one of the greatest figures in classical Persian literature." aevi medii. Natus Sirasio in urbe Persica circa annum 1208; ibidem mortuus est anno 1291 aut 1292.

Virtute eius scripturarum et profunditate eius cogitatorum socialium moraliumque innotuit. Late habetur unus e maximis classicae traditionis litterariae poetis; ergo eius epitheton inter eruditos linguae Persicae: "Dominus orationis" (Persice استاد سخن), breviter "Dominus." 

Opera

Bustanum (Hortus fructuum) est poema Saadi principale, praecepta sufica docens. GulistanumCodices Orientales Bibliothecae regiae Hafniensis, pars I, 1846, p. 130; Journal d'Antoine Galland..., vol. I, Lutetiae 1881, p. 116. (Hortus florum, Terra florum, vel Rosarium, ut Georgius Gentius vertit), partim versibus, partim oratione soluta anno 1258 compositus, proverbia multa et narrationes continet. Praeter ea opera lyrica permulta reliquit.

Citationes
Praeterea citatus est in traditionibus Occidentalibus. Alexander Pushkin, unus ex celeberrimis poetis Russicis, Saadi sic citat in Eugenio Onegin poemate suo: "ut iamdudum cecinit Saadi, 'nonnulli remotissimi, nonnulli mortui sunt.'"Textus poematis hic legi potest. Gulistanum nonnullas fabulas Ioannis de la Fontaine movit. Beniaminus Franklinius in DLXXXVIII A Parable on Persecution, uno e suis operibus, nonnullas parabolas e Bustano libro Saadiensi citat, fontem ut videtur ignorans.Yohannan 1977: xxv-xxvi. Radulphus Waldo Emerson, qui scripturas Saadienses etiam legit (solum autem Anglice), opera Saadiensia cum Bibliis Sacris pro sapientia et pulchritudine narrationis comparat.Milani 2004: 39.

Baracus Obama praeses Civitatum Foederatarum primos cuiusdam poematis versus in salutatione Novi Anni ad populos Iraniae die 20 Martii 2009 sic citavit, "Verba meminerimus quae a Saadi poeta abhinc permultos annos scripta sunt: 'Liberi Adami membra inter se sunt, ex una essentia creata.'"Anglice: "Let us remember the words that were written by the poet Saadi, so many years ago: 'The children of Adam are limbs to each other, having been created of one essence.'".

Versio Latina

Gulistanum De Gentio  Latine vertit et edidit anno 1651.

Opera selecta
1981. Aus dem Diwan. Ed. Annemarie Schimmel. Stutgardiae: Reclam. ISBN 3-15-007944-6.
1990. Saadi’s Bostan. Osnabrück: Biblio-Verlag. ISBN 3-7648-0592-7.
2001. Saʿdi der Weise: Die Lieder und Sprüche des Saʿdi. Kelkhamiae: Yinyang-Media-Verlag. ISBN 3-9806799-6-9.
2004. Hundertundeine Geschichte aus dem Rosengarten: Ein Brevier orientalischer Lebenskunst. Monaci et Turici: Piper. ISBN 3-492-24334-7.

Mausoleum

Notae

Bibliographia
Browne, E. G. 1998. Literary History of Persia. 4 vol. ISBN 0-7007-0406-X.
Chopra, R. M. 2014. "Great Poets of Classical Persian." Colcatae: Sparrow Publications. ISBN 978-81-89140-75-5.
Katouzian, Homa. 2006. Sa'di, the Poet of Life, Love and Compassion. Studium Saadi et eorum operum. ISBN 1-85168-473-5.
Milani, A. 2004. Lost Wisdom. Vasingtoniae. ISBN 0-934211-90-6.
Rypka, Jan. 1968. History of Iranian Literature. Reidel Publishing Company. OCLC 460598. ISBN 90-277-0143-1.
Persian Language & Literature: Saadi Shirazi.
Thackston, W. M. 2008. The Gulistan of Sa'di. Textus Persicus et Anglicus. ISBN 978-1-58814-058-6.
Wikens, G, M. 1985. The Bustan of Sheikh Moslehedin Saadi Shirarzi. In Anglicum conversus, cum textu primo. Iranian National Commission for Unesco, No. 46. 
Yohannan, J. D. 1977. Persian Poetry in England and America: A Two Hundred Year History. Novi Eboraci: Caravan Books. ISBN 978-0882060064.

Nexus externi

Musladini Sadi Rosarium Politicum, Sive Amoenum Sortis Humanae Theatrum (Georgii Gentii versio Latina)
The Bustan of Saadi. Editio Anglica ab A. Hart Edwards, 1911.
The Gulistan of Sa'di.
''The Bustan of Saadi. Iran Chamber,
Photographema sepulcri Saadi.
"Verses in Persian and Chaghatay."
Ghazal Saadi.
Photographema tapetae quae Bani Adam continet, Consociationi Nationum concessae. Vide Payvand News, 24 Augusti 2005.
Bani Adam Persice recitatum ab Amir H. Ghaseminejad.
Introductio ad Golestan Persice recitatum ab Hamidreza Mohammadi.

Categoria:Auctores Persici
Categoria:Incolae Iraniae
Categoria:Poetae Iraniae
Categoria:Scriptores Iraniae